काठमाडौं — दक्षिण पश्चिम चीनको एक शहरमा प्रशासनले कुकुर लिएर बाहिरतिर डुल्न प्रतिबन्ध लगाएको छ । अनि पार्क, शपिङ सेन्टर, खेल्ने ठाउँ र अन्य सार्वजनिक स्थलमा कुकुरको प्रवेशमा रोक लगाइएको छ । युन्नान प्रान्तको वेनशान शहरमा २९ अक्टोबरमा जारी अध्यादेशलाई अत्यन्तै कठोर मानिएको छ ।
अध्यादेशअनुसार, कुकुरहरूलाई बिहान ७ बजेअघि र राति १० बजेपछि मात्र घुमाउन सकिन्छ । अनि कुकुरको चेन एक मिटरभन्दा बढी हुनुहुँदैन । कुकुरलाई वयस्क व्यक्तिले मात्र डुलाउन पाउँछ । चीनमा कुकुर पाल्नका लागि कडा नियम लागू छन् । कम्युनिस्ट चीनका संस्थापक माओ च तुङको कार्यकालमा घरपालुवा जनावरलाई पाल्ने प्रवृत्तिलाई बुर्जुआ सोखका रूपमा हेरिन्थ्यो ।
हालैका दशकमा सम्पन्नता बढेसँगै चिनियाँ परिवारहरूमा कुकुर पाल्ने सोख बढेको छ । अनेकौं शहरले कुन क्षेत्रमा कस्तो आकारको कुकुर पाल्ने हो भनी नियम पालन गर्ने गरेका छन् । राजधानी बेइजिङमा पनि ठूला कुकुर पाल्न